Zsa Zsa Gabor

Actores Hwngaraidd-Americanaidd ydy Zsa Zsa Gabor (yn Hwngareg Gábor Zsazsa; 6 Chwefror 1917 – 18 Rhagfyr 2016).TV Guide biodata Actiodd ar lwyfan yn Fienna, Awstria, pan oedd yn 15 oed, a chafodd ei choroni'n Miss Hwngari ym 1936 pan oedd yn 19 oed.Hischak, Thomas S. The Oxford Companion to the American Musical: Theatre, Film, and Television, Oxford Univ. Press (2008) p. 271 Ymfudodd i'r Unol Daleithiau ym 1941 a bu'n hynod boblogaidd oherwydd ei bod ganddi "steil a doniau Ewropeaidd", a phersonoliaeth a oedd yn "gorlifo â chyfaredd ac urddas".Barris, George. Barris Cars of the Stars, MBI Publishing (2008), p. 71

Ei rôl gyntaf mewn ffilm oedd fel actores gefnogol yn Lovely to Look At yn serennu Red Skelton. Yn ddiweddarach actiodd yn We're Not Married gyda Ginger Rogers a Marilyn Monroe. Chwaraeodd ei phrif ran am y tro cyntaf yn Moulin Rouge (1952), a gyfarwyddwyd gan John Huston. Disgrifiodd ef hi fel actores "gredadwy".Huston, John. John Huston: Interviews, Univ. Press of Mississippi (2001) p. 11 Yn ogystal â'i pherfformiadau ffilm a theledu, mae'n enwog am briodi naw gwaith, gan gynnwys perchennog y cwmni gwestai enwog Conrad Hilton a'r actor George Sanders. Dywedodd un tro, "Mae dynion wastad wedi fy hoffi a dw i wastad wedi hoffi dynion. Ond dw i'n hoffi dynion go iawn, dyn sy'n gwybod sut i siarad â a sut i drin menyw–nid dim ond dyn gyda chyhyrau.""Love Hints from Zsa Zsa", cylchgrawn Life, 15 Hydref, 1951, stori'r clawr

Cyfeiriadau

Categori:Genedigaethau 1917
Categori:Marwolaethau 2016
Categori:Actorion benywaidd o Hwngari
Categori:Actorion benywaidd o'r Unol Daleithiau